OzLabs/hebrew-wiki-articles huggingface dataset:
בית הנבחרים של וירג'יניה

בית הנבחרים של וירג'יניה (באנגלית: Virginia House of Delegates) הוא הבית התחתון בבית המחוקקים של קהיליית וירג'יניה, לצד הסנאט של וירג'יניה. בבית הנבחרים ישנם 100 חברים הנבחרים לתקופות כהונה בנות שנתיים. שלא כמו רוב מדינות ארצות הברית, בחירות אלה מתקיימות במהלך שנים אי-זוגיות. בראש הבית עומד יושב ראש בית הנבחרים, הנבחר מבין חברי הבית בידי עמיתיו. יושב הראש בדרך כלל מגיע ממפלגת הרוב, ומתוקף תפקידו הופך לחבר העצמתי ביותר בבית הנבחרים מבחינת סמכויותיו.

הבית חולק תחומי שיפוט חקיקתיים עם הסנאט של וירג'יניה, הבית העליון של האספה הכללית של וירג'יניה. בית הנבחרים הוא היורש המודרני של בית השׁוֹעִים (House of Burgesses), שהתכנס לראשונה בג'יימסטאון בשנת 1619. בית הנבחרים מחולק לסיעות של המפלגה הרפובליקנית ושל המפלגה הדמוקרטית. בנוסף ליו"ר ישנם תפקידי הנהגה אחרים — מנהיג הרוב, מצליף הרוב, יו"ר סיעת הרוב, מנהיג המיעוט, מצליף המיעוט, יו"ר סיעת המיעוט ויושבי ראש ועדות בית הנבחרים. לצד וירג'יניה, רק וירג'יניה המערבית ומרילנד מכנות את בית הנבחרים שלהן כ-"House of Delegates" (תרגום מילולי: "בית הנציגים").

השכר השנתי לחברי בית הנבחרים הוא 17,640 דולר אמריקאי בשנה. כל נציג מייצג בערך 84,702 אנשים. על המתמודדים לבית הנבחרים להיות בני 21 לפחות בעת הבחירות; תושבי מחוז הבחירה אותו הם מבקשים לייצג; ובעלי זכות הצבעה למחוקקי האספה הכללית. המושב הרגיל של האספה הכללית אורך 60 ימים במהלך שנים זוגיות, ובשנים אי-זוגיות מתכנס בית הנבחרים לתקופה בת חודש ימים בלבד, אלא אם הוחלט להאריך את המושב ברוב של שני שלישים בשני בתי האספה הכללית.

ב-4 בנובמבר 2020, יום בחירות 2020 בארצות הברית, אישרו תושבי וירג'יניה תיקון חוקתי שהשמיט מידי האספה הכללית את הסמכות לשנות את הרכב מחוזות הקונגרס ומחוזות הבחירה בווירג'יניה, והעניק אותה לגוף ציבורי חדש המונה 16 חברים, המחולקים לשמונה מחוקקים ושמונה אזרחים. מפת מחוזות הבחירה שתיצור ועדה זו כפופה לאישור האספה הכללית, אך המחוקקים אינם יכולים לשנות את הצעות הוועדה.

== קישורים חיצוניים ==

* 

== הערות שוליים ==

קטגוריה:האספה הכללית של וירג'יניה
וירג'יניה
דיגיטל פארם אנימלס

ניקולאס ג'יימס גייל (באנגלית: Nicholas James Gale; נולד ב-1989), המוכר בשם הבמה דיגיטל פארם אנימלס (Digital Farm Animals), הוא מפיק מוזיקלי, פזמונאי, די ג'יי ורמיקסר בריטי.

== קריירה ==
בתור תקליטן, הוא הופיע בפסטיבלים ובמקומות ברחבי העולם, כולל Tomorrowland, מיסטרילנד , וי פסטיבל , פסטיבל ברודמאסטרס ו-Ministry of Sound Club.

ב-2015, הוא הוחתם אצל Syco Entertainment .<ref></ref>

ב-30 באוקטובר 2015, נודע כי הוא היה אחד מהמפיקים והכותבים של הסינגל "Be the One" של דואה ליפה.

ב-31 במרץ 2016, נודע כי הוא היה אחד מהמפיקים והכותבים של הסינגל "No Money" של גלנטיס.

ב-3 ביוני 2016, הוציא, בשיתוף פעולה עם קאש קאש ונלי, את הסינגל "Millionaire".

ב-2 בדצמבר 2016, הוציא, בשיתוף פעולה עם סיגלה, את הסינגל "Only One".

ב-3 בפברואר 2017, הוציא, בשיתוף פעולה עם היילי סטיינפלד, את הסינגל "Digital Love".

ב-14 באפריל 2017, נודע כי הוא היה אחד מהכותבים והמפיקים של הסינגל "Stay Together" של נואה סיירוס.

ב-21 ביולי 2017, התארח יחד עם ביבי רקסה בסינגל "Back to You" של לואי טומלינסון.

ב-13 באוקטובר 2017, נודע כי הוא היה אחד מהכותבים והמפיקים של הסינגל "Personal" של The Vamps.

ב-20 באוקטובר 2017, נודע כי היה אחד מהכותבים של הסינגל "Anywhere" של ריטה אורה.

ב-27 באוקטובר 2017, התארח יחד עם נואה סיירוס, בסינגל "All Falls Down" של אלן ווקר.

ב-23 במרץ 2018, נודע כי הוא היה אחד מהכותבים והמפיקים של הסינגל "Lonely" של מטומה בשיתוף MAX.

ב-22 ביוני 2018, נודע כי הוא היה אחד מהכותבים והמפיקים של הסינגל "Only You" של צ'יט קודס בשיתוף ליטל מיקס.

ב-19 באוקטובר 2018, נודע כי הוא היה אחד מהכותבים והמפיקים של הסינגל "Empty Space" של ג'יימס ארתור.

ב-2019 הוא הוחתם אצל אריסטה רקורדס. כיום, הוא אמן ומפיק עצמאי.

ב-1 בנובמבר 2019, נודע כי הוא היה אחד מהכותבים של הסינגל "We Got Love" של סיגלה בשיתוף אלה הנדרסון.

ב-23 באוקטובר 2020, התארח יחד עם קרייג דייוויד, בסינגל "Really Love" של KSI.

ב-2020–2021, כתב והפיק מספר סינגלים ל-KSI מאלבומו השני, All Over the Place. בין הסינגלים שכתב והפיק, היו הסינגלים "Don't Play" ו-"Holiday".

== קישורים חיצוניים ==

== הערות שוליים ==

קטגוריה:מפיקים מוזיקליים בריטים
קטגוריה:פזמונאים בריטים
קטגוריה:אמנים בריטים הידועים בשם במה
קטגוריה:תקליטנים בריטים
קטגוריה:רמיקסרים
קטגוריה:בריטים שנולדו ב-1989
בן ציון רפאל פריצי

הרב בן ציון רפאל הכהן פריצי (אוסטיאנו, מנטובה 1756 - 30 במאי 1844) היה פילוסוף, רופא, רב, ומחבר ספרים. חי באיטליה במאות השמונה עשרה והתשע עשרה.

== ביוגרפיה ==
פריצי נולד בשנת התקט"ז במנטובה. בתקופה הזאת השלטון בעיר עבר לידי האוסטרים, אשר העניקו מתן זכויות ליהודים. כחלק מהזכויות הייתה זכות לימוד בבית ספר ובאוניברסיטה. פריצי מימש זכות זו, ולמד מתמטיקה ורפואה בהתחלה בקולג' הישועי במנטובה ולאחר מכן באוניברסיטת מנטובה שם למד בעיקר אצל יוהאן פטר פרנק, בד בבד עם לימודי קודש אצל רבו רבי יעקב רפאל סאראוואל. 

בהמשך חייו למד בעיר פדובה. הקיסר האוסטרי יוסף השני פגשו שם והזמינו לאוניברסיטת טריאסטה (שם פגש את שד"ל). בשנת 1814 חזר לעירו, שם שימש כחכם ורופא.

בד' באייר ה'תקל"ז נפגש עם החיד"א בעיר מנטובה למשך כשלוש שעות שם התווכחו על מציאות שדים ומזיקים. פריצי סיפר שמאז ויכוח זה החל להאמין במציאותם. החיד"א ציין את ביקורו זה בספרו מעגל טוב.

הרב דוד זכות יצא נגדו בחריפות, כך הוא כותב: 

במות בתו היחידה הקדיש לו ידידו שד"ל שיר תנחומים, אשר נדפס בספרו "כינור נעים".

== חיבוריו ==
רבי בן ציון רפאל חיבר ספרים במגוון נושאים, הספדים, מנהגי בית כנסת, רפואה תורנית, מקום ההנדסה והפילוסופיה בתנ"ך, על צרעת לפי הרמב"ם, "נימוסי המלכות" על הלכות עבדים, רטוריקה בתנ"ך, מוזיקה בספר תהילים, ועל ניסי התורה תחת השם אקדמיה. 

חיבורו המפורסם הוא פתח עיניים פירוש על אגדות הש"ס בדרך פילוסופית-שכלית, החיבור נדפס בשבעה חלקים, שלושה חלקים ראשונים בשנת התקע"ה והשאר בשנת התרל"ח, מטרת החיבור היא להראות שהתלמוד מסתדר עם המדע העדכני, פריצי כותב שמשכילי דורו לא קבלו את הספר, מפני שסברו שחכמי התלמוד כלל לא היו בקיאים במדע.

==קישורים חיצוניים==

* קובי אוז, [https://www.youtube.com/watch?v=igaWxmvexeY הרב בן ציון רפאל פריצי] בתוכנית עיר של חכמים, בכאן 11
*
* 
* 
* שמעון ואנונו, [https://tablet.otzar.org/book/book.php?book=619068&page=P0098&pagenum=135 הרב בן ציון רפאל פריצי] אנציקלופדיה לחכמי איטליה עמ' 139.
* 
* 

== הערות שוליים ==

קטגוריה:פילוסופים איטלקים
קטגוריה:רופאים איטלקים במאה ה-18
קטגוריה:רופאים איטלקים במאה ה-19
קטגוריה:רבנים איטלקים
קטגוריה:מחברי ספרי עיון
קטגוריה:בוגרי אוניברסיטאות באיטליה
קטגוריה:ילידי 1756
קטגוריה:נפטרים ב-1844
פטריסיה ממונה

פטריסיה ממונה, 2019
פטריסיה אמבנגאני בראבו ממונה (בפורטוגזית: Patrícia Mbengani Bravo Mamona; נולדה ב-21 בנובמבר 1988) היא אתלטית פורטוגזית, סגנית האלופה האולימפית (טוקיו 2020), אלופת אירופה (אמסטרדם 2016) וסגנית אלופת אירופה (הלסינקי 2012) ואלופת אירופה באולם (טולון 2021) בקפיצה משולשת.

== ביוגרפיה ==
ממונה היא ממוצא אנגולי.

=== 2012 ===
באליפות אירופה שנערכה בהלסינקי, פינלנד זכתה ממונה במדליית כסף בקפיצה משולשת בתוצאה של 14.52 מטר, אחרי אולגה סלדוחה מאוקראינה (14.99 מטר) ולפני יאנה בורודינה מרוסיה (14.36 מטר).

=== 2014 ===
====מקום רביעי באליפות העולם באולם====
באליפות העולם באולם שנערכה בסופוט, פולין במרץ 2014 היא סיימה במקום רביעי בקפיצה משולשת בתוצאה של 14.26 מטר.

=== 2016 ===
====אלופת אירופה====
באליפות אירופה שנערכה באמסטרדם, הולנד זכתה ממונה במדליית זהב בקפיצה משולשת בשיא לאומי חדש של 14.58 מטר, לפני חנה קנייזבה-מיננקו מישראל (14.51 מטר) ופרסקבו פאפאכריסטו מיוון (14.47 מטר).

באולימפיאדת ריו דה ז'ניירו (2016) היא סיימה במקום שישי בקפיצה משולשת בשיא לאומי חדש של 14.65 מטר.

=== 2017 ===
באליפות אירופה באולם שנערכה בבלגרד במרץ 2017 היא זכתה במדליית כסף בקפיצה משולשת בתוצאה של 14.32 מטר, אחרי קריסטין גיריש מגרמניה (14.37 מטר) ולפני פרסקבו פאפאכריסטו (14.24 מטר).

באליפות העולם שנערכה בלונדון, הממלכה המאוחדת היא סיימה במקום תשיעי בקפיצה משולשת בתוצאה של 14.12 מטר.

=== 2019 ===
באליפות העולם שנערכה בדוחה, קטר ב-5 באוקטובר 2019 היא סיימה במקום שמיני בקפיצה משולשת בתוצאה של 14.40 מטר.

=== 2021 ===
====אלופת אירופה באולם====
באליפות אירופה באולם שנערכה בטורון, פינלנד היא זכתה במדליית זהב בקפיצה משולשת בתוצאה של 14.53 מטר, לפני אנה פלטיירו מספרד (14.52 מטר) ונלה אקהרדט מגרמניה (14.52 מטר).
==== סגנית אלופה אולימפית ====
באולימפיאדת טוקיו (2020) היא זכתה במדליית כסף בקפיצה משולשת בשיא לאומי חדש של 15.01 מטר, כשהיא אחרי יולימאר רוחאס מוונצואלה שקבעה שיא עולם חדש של 15.67 מטר ולפני אנה פלטיירו (14.87 מטר).

=== 2022 ===
באליפות העולם שנערכה ביוג'ין, אורגון, ארצות הברית ב-2022 היא סיימה במקום שמיני בקפיצה משולשת בתוצאה של 14.29 מטר. 

=== 2023 ===
באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקפיצה משולשת בתוצאה של 14.16 מטר, אחרי טוגבה דנישמאז מטורקיה (14.31 מטר) ודריה דרקש מאיטליה (14.20 מטר).

== שיאים אישיים ==
=== אצטדיון ===
* קפיצה משולשת: 15.01 מטר (2021), שיא פורטוגל

=== אולם ===
* קפיצה משולשת: 14.53 מטר, שיא פורטוגל

==קישורים חיצוניים==

* [https://olympics.com/tokyo-2020/olympic-games/en/results/athletics/result-women-s-triple-jump-fnl-000100-.htm תחרות הקפיצה המשולשת] באתר הרשמי של אולימפיאדת טוקיו (2020) 

קטגוריה:ספורטאים פורטוגזים
קטגוריה:קופצות משולשת
קטגוריה:אלופות אירופה באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:זוכות מדליית כסף אולימפית: אתלטיקה
קטגוריה:ילידות 1988
קטגוריה:קופצות משולשת באולימפיאדת טוקיו (2020)
יחסי מלזיה–קובה

יחסי מלזיה–קובה הם יחסי החוץ בין קובה למלזיה.

== סקירה כללית ==
היחסים הדיפלומטיים בין המדינות כוננו ב-6 בפברואר 1975. קובה פתחה את שגרירותה בקואלה לומפור ב-1997, בעוד שמלזיה פתחה את שגרירותה בהוואנה בפברואר 2001.<ref></ref> שתי המדינות חברות ב-G77, המדינות הבלתי-מזדהות והאו"ם.<ref></ref>

== חילופי תרבות ==
מלאקה, מלזיה.]]
קאסה קובה במלאקה, שנבנתה בשנת 2007 ביוזמת השגרירות הקובנית במלזיה, היא גלריה לאמנות המוקדשת ליצירות של אמנים קובנים. הגלריה ממוקמת בבניין שהיה בעבר מעון קצין ממשל בכיר במלאיה הבריטית.<ref></ref><ref></ref>

== יחסים כלכליים ==
בשנת 2001 קיבלה קובה מסגרת אשראי לשמן דקלים בסך 10 מיליון דולר לרכישת 35,000 טון שמן דקלים במסגרת תוכנית האשראי והסדר תשלום של שמן דקלים (POCPA).<ref></ref> שתי המדינות משתפות פעולה בתחום הביוטכנולוגיה בתחום המחקר והייצור של חיסונים.<ref name="cuba"></ref> ממשלת קובה העניקה מלגות לסטודנטים מלזים להמשך לימודי הרפואה ומדעי הרוח בקובה.<ref name="cuba" /> עד 2014, היחסים היו מוגבלים לביוטכנולוגיה ותרבות, ולכן קובה הודיעה על עניינה להרחיב את היחסים עוד יותר כלפי תחומים אחרים כגון בריאות, תיירות וחינוך.<ref></ref> בשנת 2016, הצד המלזי גם ביקש להרחיב את יחסיו הבילטרליים בהזמנה של חברות קובניות להשתתף בתערוכות מרכזיות שמארגנת המדינה מדי שנה ואישר את עמדת מלזיה נגד המצור הכלכלי לאומה הקריבית.<ref></ref><ref></ref> בשנת 2018, קובה הגישה את הזמנתם למלזיה לבחון את האפשרות לייצר חיסונים קובניים במדינה.<ref></ref>

== הערות שוליים ==
השבעה (מאגיה)

השבּעה מאגית היא פעולה שמאמינים מייחסים לה סגולה מאגית לשינוי המציאות על ידי שליטה בכוחות העל-טבעיים. העוסקים בכך היו משביעים שדים ומלאכים. להוצאת דיבוק השתמשו בהשבעת שדים.<ref></ref>

האמונה בכוחם נחשבת כיום אמונה טפלה.

== ההשבעה ביהדות ==
לפי יוסף בן מתתיהו שלמה המלך עסק בהשבעת שדים: "ואלהים חנן אותו... הוא גם חיבר פזמונים, בהם מקילים את המחלות, והשאיר אחריו נוסחי השבעות, בהם יכולים בני אדם, שדבקו בהם רוחות רעות, לגרשם בלי שיחזרו.

בפירוש למתי המיוחס לאוריגנס מסופר על השבעות שחיבר שלמה לגירוש שדים: "מקובל להשביע שדים בשבועות שנכתבו על ידי שלמה. אולם אלו אשר משתמשים בשבועות אלו, משתמשים לפעמים בספרים שאינם בנויים היטב".

=== עמדת ההלכה ===
יש מהרבנים שטענו כי השבעת שדים היא כישוף שנאסר בתורה.

קיים דיון הלכתי בקרב הפוסקים האם שוכרי משביעי שדים מחויבים לשלם את כל הסכום שהתנו מראש.

== קערת השבעה ==
קערת כישוף מ[[עיראק כתובה בארמית בבלית המתוארכת למאה הרביעית עד השביעית לספירה. מוזיאון סולימאניה, כורדיסטן העיראקית.]]

קערות השבעה היו טכניקה נפוצה למאבק בשדים במאות ה-4 עד ה-8, בין היתר גם בקרב האוכלוסייה היהודית. מטרת הטקסטים הכתובים בתוך קערות ההשבעה, הייתה להגן על בעלי הקערות מפני שדים ומזיקים הגורמים למחלות.

== ראו גם ==
* גירוש שדים

== הערות שוליים ==

קטגוריה:איסורי עבודה זרה
קטגוריה:מאגיה
קטגוריה:על-טבעי
קטגוריה:מאגיה ביהדות
בודוג דיק

בודוג דיק (בהונגרית: Dick Bódog; מישקולץ, 12 אפריל , 1893<ref></ref> – בודפשט, 6 במאי 1948)<ref></ref><ref>[https://adtplus.arcanum.hu/hu/view/Nepszava_1948_05/?pg=67&layout=s Gyászjelentése] (1948. május 9.) Népszava, 76. évfolyam, 106. szám, 2. oldal</ref> היה עיתונאי יהודי-הונגרי, קצרן, עורך עיתון ומנכ"ל הוצאה לאור.

==קורות חיים==
בודוג דיק נולד במשפחה יהודית כבנם של שמעון דיק (1843–1932)<ref></ref> סיטונאי טקסטיל, חבר במועצת העיר של מישקולץ ושל מריה הופמן (1852–1924). משנת 1910 עבד כליטוגרף בעיתונים בשם "עיתון" (Újság), ו"המודיע של בודפשט" (Budapesti Tudósító). משנת 1912 בסוכנות היעיעות ההונגרי (משרד הטלגרף ההונגרי), משנת 1913 ב"עיתון של בודפשט" (Budapesti Hírlap), ובשנת 1914 באשט (Az Est). משנת 1919 היה סגן העורך הראשי ומנהל משרד ההוצאה לאור של העיתון. משנת 1932 עד 1939 היה המו"ל האחראי והמנכ"ל של ההוצאה לאור של העיתון בשפה הגרמנית בהונגריה הפסטר לויד. בשנת 1939 נאלץ לעזוב את התפקיד בשל החוקים היהודיים ובמיוחד החוק היהודי השני והחוק היהודי השלישי. הוא שרד את השואה ומשנת 1945 עד מותו ניהל את חברת ההוצאה לאור הגדולה והמפורסמת אתנאום<ref>[https://www.athenaeum.hu/ הוצאה לאור אתניאום]</ref>. בודוג דיק הובא למנוחות בבית הקברות היהודי ברחוב קוזמה בבודפשט.

אשתו הייתה אירן לוקאץ' (אִינקֶה), איתה התחתן ב-1941<ref>Gerő Manóné Lukács Inke és Dick Bódog házasságot kötöttek. (1941. február 18.) Ujság, 18. évfolyam, 40. szám, 7. oldal [https://adtplus.arcanum.hu/hu/view/Ujsag_1941-02/?query=%22Dick%20Bódog%22%20%22Lukács%22&pg=168&layout=s Online elérés]</ref>.

== לקריאה נוספת ==
* [https://mek.oszk.hu/00300/00355/html/ABC03014/03336.htm לקסיקון ביוגרפי הונגרי I-II.] עורך ראשי. אגנש קניירש. בודפשט, 1967-1969.
* לקסיקון יהודי הונגרי. 1929. עורך פטר אויווארי. עמ' 202. [https://mek.oszk.hu/04000/04093/html/0210.html גישה מקוונת]

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/d-750BB/dick-bodog-751FD/ ביוגרפיה בודוג דיק] באתר Arcanum
* [https://bookline.hu/szerzo/dick-bodog--szerk--/47405?page=1 ספרים בעריכתו] באתר Bookline

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:ניצולי השואה: הונגריה
קטגוריה:מישקולץ: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1893
קטגוריה:הונגרים שנפטרו ב-1948
ארגון הפשע נחודקינסקאיה

ארגון הפשע נחודקינסקאיה או ארגון הפשע וופסובסקאיה (ברוסית: Находкинская организованная преступная группировка) הוא ארגון פשע גדול, שפעל בשנים 1992–1994 בשטח העיר נחודקה, שברוסיה.

== היסטוריה ==
מייסדי ארגון הפשע, יורי דוידקין ואנדריי ויטיראילוב, בכינוי "וופס", שוחררו מכלא בשנת 1992. בשנת 1988 נגזרו עליהם 8 שנות מאסר כל אחד, אך מסיבות לא ידועות ריצו שלוש שנים בלבד. לדוידקין ולויטיראילוב היה שם גדול בעולם הפשע.

דוידקין וויטיראילוב היו ילידי נחודקה. כשחזרו לעיר הולדתם, הם גילו שבמהלך הזמן שחלף מאז ששהו בכלא הרבה השתנה – בכל מקום היו חנויות וחברות פרטיות, מכוניות זרות, היה מספר עצום של ספינות סחר זרות בנמל, סינים וקוריאנים פתחו את אוהליהם בכל מקום.

מנהיג ארגון פשע מצ'צ'ניה, שנועדה להפוך לאויב העיקרי לארגון הפשע של אנדריי ויטיראילוב, היה אסלנבק חטוייב, איש משכיל למדי בעל השכלה גבוהה במומחיות "היסטוריון". בסוף שנות השמונים הוא עבר מעיר גרוזני לנחודקה, רכש נדל"ן והעביר לשם קרובי משפחה רבים. עד מהרה, כאשר נוצר אזור כלכלי חופשי בנחודקה על ידי צו של הסובייט העליון של ברית המועצות, חאטוייב היה הראשון שהשתלט על נמל הים של העיר, כמו גם על רוב חברות המסחר והמתווך. כתוצאה מכך, חלק ניכר מחיי העסקים של נחודקה, שדרכו עברו סכומי כסף אדירים, הגיע לידי הגולים מקווקז.

בדצמבר 1992 אירע העימות הראשון בין אנשי וופס וחטוייב. אז ירו הרוצחים האלמונים במקורביו הקרובים של האחרון. הרצח לא פוענח.

בסתיו 1993 הגיעה הקרב המכריע בין הארגונים. בתחילה נזרקו לבית של חטוייב רימונים, אך הבעלים ניצל, ולאחר מכן הקיף אותו בגדר של שלושה מטרים.

במשך מספר חודשים בשנת 1994, ארגון הפשע של ויטיראילוב שלט למעשה בחיי העיר נחודקה.

בפברואר 2003 גזר בית המשפט 9 שנות מאסר על ויטיראילוב. הצדדים לא ערערו על פסק הדין. בשנת 2010, המנהיג לשעבר של ארגון הפשע השתחרר והפך לאיש עסקים<ref>https://news.rambler.ru/other/37680700-banditskie-voyny-za-port-nahodki-chechentsy-protiv-slavyan/</ref>.

== קישורים חיצוניים ==
* , מתוך תוכנית הטלוויזיה רוסיה הקרימינלית.

== הערות שוליים ==

קטגוריה:רוסיה: פשע מאורגן
קטגוריה:פרימוריה
חולית: הנבואה

חולית: הנבואה (באנגלית: Dune: Prophecy) היא סדרת מדע בדיוני, המתקיימת ביקום "חולית" שנוצר על ידי פרנק הרברט, שמופקת על ידי דיאן אדמו-ג'ון ומשמשת כפריקוול עבור הסרט "חולית" בבימויו של דני וילנב, שאף עתיד לביים את פרק הפיילוט. הסדרה עתידה לעלות לשידור בשירות הזרמת המדיה "Max".

==רקע עלילתי==
עלילת הסדרה עתידה להתמקד בקורותיהן של "בנות גשרית", אסכולה פוליטית עתיקה ומיסטית שבנותיה עוברות אימון גופני ורוחני על מנת להשיג כוחות ויכולות על-אנושיים.

==הפקה==
===פיתוח===
ב-10 ביוני 2019 הוכרז רשמית על הזמנת סדרת טלוויזיה שתתקיים ביקום חולית, ותופק על ידי אולפני לג'נדרי עבור שירות הזרמת המדיה של "וורנר מדיה", "HBO Max". על פי הדיווחים, עלילת הסדרה התעתדה לשמש כפריקוול עבור הסרט "חולית" ולעסוק בקורותיהן של בנות גשרית. בנוסף, נמסר כי דני וילנב יביים ויפיק את פרק הפיילוט, שאת תסריטו יכתוב ג'ון ספייטס, ושניהם ישמשו כמפיקים בפועל לצדם של ביירון מריט, קים הרברט, קווין ג'יי אנדרסון ובריאן הרברט, בנו של פרנק הרברט. על מעורבותו בהפקה, אמר וילנב: "בנות גשרית תמיד היו מרתקות בעיני. התמקדות בסדרה סביב אותו מסדר נשים עוצמתי נראתה לא רק רלוונטית ומעוררת השראה, אלא גם תפאורה דינאמית לסדרות הטלוויזיה."

זמן קצר לאחר הכרזתו, הפקת הסדרה ספגה ביקורת על היעדרן של יוצרות ותסריטאיות מהפקתה, פרט לנכדתו של פרנק הרברט, קים הרברט. ביולי 2019, נמסר כי דנה קלבו נשכרה לשמש כמפיקה בפועל לצדו של ספייטס. בנובמבר 2019, נודע כי ספייטס עזב את הפקת הסדרה כדי להתמקד בהפקת סרט ההמשך. מנגד נמסר מטעם "הוליווד ריפורטר" כי אולפני לג'נדרי "לא היו מרוצים" מעבודתו של ספייטס כמפיק הסדרה, ובחרו לפטרו. ביולי 2021, נמסר כי המפיקה דיאן אדמו-ג'ון נבחרה להחליפו.
===צילומים===
צילומי הסדרה התעתדו להתחיל ב-2 בנובמבר 2020, בבודפשט ובירדן, אך נדחו מסיבות לא ידועות. בסוף נערכו הצילומים מנובמבר 2022 והסתיימו בדצמבר 2023. 

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות מדע בדיוני אמריקאיות
קטגוריה:סדרות טלוויזיה המבוססות על ספרים
קטגוריה:Max: תוכן מקורי
קטגוריה:חולית
יחסי מלזיה–קניה

יחסי מלזיה–קניה הם יחסי החוץ בין קניה למלזיה. קניה מחזיקה במלזיה שגרירות בקואלה לומפור מאז 1996. מלזיה פתחה שגרירות בניירובי בשנת 2005.<ref name="KenyaHigh.com"></ref> שתי המדינות חברות בחבר העמים הבריטי.

== היסטוריה ==
כבר בשנת 1964 שיגרה מלזיה את לי קואן יו בשליחות דיפלומטית לקניה במטרה לחזק את היחסים.<ref></ref> ביקורים רמי דרג נמשכו עד המאה ה-21. בשנת 2007, ראש הממשלה המלזי, עבדאללה אחמד בדאווי, נפגש עם נשיא קניה, מוואי קיבאקי. בפגישה נחתמו שני מזכרי הבנות, הקובעים הסכם למלזיה לסייע לקניה בפרויקטים של תשתיות כולל בניית כבישים.<ref name="MYKEY"></ref><ref></ref><ref></ref>

== יחסים כלכליים ==
רמות הסחר בין שתי המדינות הן מתונות בלבד, כאשר מלזיה מייצאת יותר לקניה מאשר קניה מייצאת בתמורה. בשנת 2011 הצהיר סגן נשיא קניה, קאלונזו מוסיוקה, כי ארצו מעוניינת ללמוד ממלזיה על תקשוב ופיתוח תשתיות.<ref></ref>

== יחסי סחר ==
בשנת 2014, הסחר הדו-צדדי הסתכם בשווי 75.096 מיליארד שילינג קנייתי (742.5 מיליון דולר) 3.143 מיליארד רינגיט מלזי.<ref name="thestar">[https://www.thestar.com.my/news/nation/2015/12/17/malaysia-wants-to-boost-ties-with-kenya/ Malaysia wants to boost ties with Kenya]. Retrieved 25 February 2020.</ref>

קניה ייצאה סחורות בשווי 556 מיליון שילינג קנייתי (5.5 מיליון דולר). 23.7 מיליון רינגיט מלזי למלזיה. מלזיה ייצאה סחורות בשווי 74.54 מיליארד שילינג קנייתי (737 מיליון דולר) 3.18 מיליארד רינגיט מלזי באותה שנה.

הייצוא העיקרי של קניה למלזיה היה: תה, מוצרי טקסטיל, מוצרי טבק, ירקות, פירות ואגוזים.<ref name="kenyahighcomtrade">[https://www.kenyahighcom.org.my/trade.html Kenya – Malaysia trade Information]. Retrieved 25 February 2020.</ref>

הייצוא העיקרי של מלזיה לקניה היה: שמן דקלים, נפט, רהיטים, פריטי הלבשה ואביזרי לבוש, ציוד תקשורת, מוצרי אלקטרוניקה וחשמל, מכונות תעשייתיות, דוודי אדים וצמיגי גומי.

== קשרי נמל ==
ב-26 בנובמבר 2006 חתמה רשות פורט קלנג על הסכם נמל עם רשות הנמלים בקניה.<ref></ref>

== הערות שוליים ==
Experts Exchange

experts-exchange, הוא אתר אינטרנט חילופי מומחים,אתר לימודים אינטרנטי לכל מבקשי לימודים בכל הרמות,נותן מענה לכל השכבות:אתר אינטרנט,www.experts exchange.com בעלים: Yakov melese

== היסטוריה ==
אתר Exchange Experts עלה לאוויר באוקטובר 1996. השאלה הראשונה שנשאלה הייתה לגבי "Case sensitive Win31 HTML Editor".<ref></ref>

Exchange Experts פשט את הרגל בשנת 2001<ref></ref> לאחר שמשקיעי הון סיכון העבירו את החברה לסן מטאו, קליפורניה, והוחזר במידה רבה על ידי מאמצים של מתנדבים ללא תשלום.<ref></ref>

מאוחר יותר, אוסטין מילר ורנדי רדברג לקחו בעלות על Experts Exchange, והחברה הפכה לרווחית שוב. מומחי Exchange טוענים כי יש להם יותר מ-3 מיליון פתרונות.<ref></ref> משתמשיה הם בעיקר גברים צעירים עד גיל העמידה בתחום ה-IT.<ref></ref>

== Paywall ==
בעבר האתר השתמש בעוגית HTTP ובדיקת מפנים (referer) של HTTP כדי להציג תוכן באופן סלקטיבי. הדף המוצג השתמש ב-JavaScript כדי להציג תשובות לבני אדם לאחר תוכן המראה כיצד להיות חבר. לאחר מכן, כאשר המשתמש לחץ על קישור פנימי, הוא נחסם מלצפות במידע התשובה עד להפיכתו לחבר בתשלום או אם זוהה זיוף של מחרוזת סוכן המשתמש של הדפדפן שלו באופן דומה לזה של זחלן רשת מנועי חיפוש כגון GoogleBot.<ref></ref>

בתגובה לטכניקות ערפול אלה, שמנעו ממשתמשים אנונימיים לראות תוכן תשובות, כמה מחברי הקהילה כתבו מאמרים<ref></ref><ref></ref> על איך לעקוף את הערפול על ידי זיוף מפנה לדפדפן האינטרנט באמצעות תוסף כמו Smart Referrer<ref></ref> והגדרת המפנה כמקור מגוגל.

ג'ף אטווד, מייסד Stack Overflow, ציטט את המוניטין והדירוג הלקוי של Experts-Exchange כמניע ליצירת Stack Overflow.<ref></ref><ref></ref>

== ראו גם ==
* BBS
* פורום (אינטרנט)
* קהילה מקוונת

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתרי אינטרנט שהושקו ב-1996
קטגוריה:קהילות מפתחי תוכנה
רב אחא בר אבא

רב אחא בר אבא היה אמורא שמוזכר מספר פעמים בגמרא.

==זיהויו==
רב אחא בר אבא מוזכר מספר פעמים בגמרא, אולם מספר גמרות סותרות אחת את השנייה לגבי התקופה בה חי. בגמרא בקידושין כתוב שהיה חתנו של רב חסדא, בשבת כתוב שאמר דברים בשמו של רבי יוחנן, בעבודה זרה אמר דברים משמו של רב המנונא, בזבחים הקשה לרבא, ומכאן שהיה בן דורו של רבא, במנחות הקשה לרב אשי, ומכאן שהיה בן דורו, במנחות הקשה לרבה, בחולין כתוב שישב לפני רב הונא, ובכתובות הקשה על דברי ריש לקיש.

השערת הרב אהרן הימן בספר תולדות תנאים ואמוראים היא שלא היה אמורא בשם זה, וכל הזכרותיו בתלמוד הן טעויות, ומבאר שבסתירה במסכת שבת הרא"ש כותב שצריך לכתוב על רבי חייא בר אבא, בקידושין צריך לכתוב על רב חנן בר רבא, וכן מתקן חלק רב מהזכרותיו בתלמוד.

==הערות שוליים==

קטגוריה:אמוראים
בית שמש אקספרס

בית שמש אקספרס היא חברה המספקת שירותי תחבורה ציבורית באשכול בית שמש.

החברה נוסדה בראשית שנת 2021 והחלה להפעיל את הקווים שבאחריותה ב-17 ביוני באותה שנה.

בית שמש אקספרס היא חברת בת של חברת ההסעות נתיב אקספרס ונמצאת בבעלות מלאה של קבוצת עפיפי, אשר בבעלותה מפעילות תחבורה ציבורית אחרות כגון חברת הנסיעות והתיירות נצרת, ש.א.מ. נצרת וכבל אקספרס, שמפעילה את הרכבלית בחיפה.
[[אוטובוס מרצדס של החברה בקו 497 בבני ברק]]
החברה מפעילה את התחבורה הציבורית העירונית בעיר בית שמש, ומספר קווים מבית שמש לגוש דן, קריית גת, פתח תקווה, ורחובות.

== צי החברה ==

החברה מפעילה אוטובוסים עירונים ובינעירונים מדגמי גולדן דרגון עירוני וחשמלי, הייגר חשמלי, מרצדס-בנץ בינעירוני, אוטוקר וסולאריס עירוני ומפרקי שמייבאת קבוצת עפיפי, ווולוו בינעירוני.
[[אוטובוס מתוצרת הייגר חשמלי של בית שמש אקספרס]]

== קישורים חיצוניים ==

* 

קטגוריה:חברות אוטובוסים ישראליות
קטגוריה:בית שמש: חברות
קטגוריה:בית שמש: תחבורה
קטגוריה:משפחת עפיפי
קטגוריה:ישראל: חברות שהוקמו ב-2021
קבוצת קאמל

קבוצת קאמל היא חברה סינית למיחזור וייצור סוללת. היא אחת מיצרני הסוללת לרכב הגדולות בעולם<ref></ref>.

בשנת 2017 השקיעה החברה 30 מיליון אירו באמצעות IJNR Investments inc ברימאק אוטומובילי. שתי החברות משתפות פעולה בכדי להקים מפעל לייצור מערכות הנעה למכוניות חשמליות בשיאנגיאנג <ref></ref>. היא מחזיקה ב-14% ממניותיה של רימאק אוטומובילי.

==קישורים חיצוניים==
* 

== הערות שוליים ==

קטגוריה:חברות סיניות
קטגוריה:יצרני סוללות
בן-חורש גדול

בן חורש גדול (שם מדעי: Epipactis veratrifolia) הוא גאופיט ממשפחת הסחלביים.

==מאפיינים==
לבן-חורש גדול יש פרחים שצבעם משתנה מפרט מפרט, בין צהוב, ירוק, וארגמן. שפית הפרח מורכבת משני חלקים: חלקה האחורי בנוי ככוסית ומכיל צוף נוזלי; חלקה הקדמי משמש משטח נחיתה לחרקים הבאים למצוץ את הצוף.

בישראל, המין גדל בגולן, בעמק ירדן עליון, ובעיקר בשמורת הטבע עין גדי ובסביבתה, לרוב בגבהים של בין 400 מטרים מתחת פני הים ועד 400 מטרים מעל פני הים, בשולי מעיינות ונחלים. הצמח פורח בחודשים אפריל-יוני.

==קישורים חיצוניים==

*[https://flora.org.il/plants/EPIVER/ בן חורש גדול], באתר צמחיית ישראל ברשת
*[https://www.wildflowers.co.il/hebrew/plant.asp?ID=620 בן חורש גדול], באתר צמח השדה

קטגוריה:סחלביים
קטגוריה:ארץ ישראל: סחלביים
יחסי מרוקו – קוריאה הדרומית

יחסי מרוקו–קוריאה הדרומית הם יחסי החוץ בין מרוקו וקוריאה הדרומית.

== סקירה כללית ==
שתי המדינות כוננו יחסים דיפלומטיים ב-6 ביולי 1962. ב-31 ביולי 2019 שיבח השגריר הדרום קוריאני את היחסים בין המדינות וקרא שהרחבתם, בטקס שנערך במלאת 20 שנה לעלייתו לשלטון של מוחמד השישי.

== יחסי סחר ==
בשנת 2019 הסתכם הסחר בין המדינות ב-4.83 מיליון דולר, כאשר היצוא מקוריאה הדרומית למרוקו הסתכם ב-3.23 מיליון דולר, ואילו היבוא ממרוקו לקוריאה הצפונית הסתכם ב-1.6 מיליון דולר.

== נציגויות דיפלומטיות ==
* מרוקו מחזיקה בקוריאה הדרומית שגרירות בסיאול.
* קוריאה הדרומית מחזיקה במרוקו שגרירות ברבאט.

== קישורים חיצוניים ==

== הערות שוליים ==
פדרו רבושו

פדרו מיגל בראגה רֶבּוֹשׁוֹ (בפורטוגזית: Pedro Miguel Braga Rebocho; נולד ב-23 בינואר 1995) הוא כדורגלן פורטוגזי, המשחק בעמדת המגן השמאלי בלך פוזנן.

==קריירה==
רבושו החל לשחק כדורגל בקבוצת הנוער המקומית.<ref name=Bio></ref> לאחר שלוש שנים בקבוצה, הוא עבר למחלקת הנוער של בנפיקה ליסבון, בה שיחק שבע שנים, עד הגעתו לגיל 19. הוא היה שותף להגעתה של קבוצת הנוער עד לגמר ליגת האלופות לנוער,<ref></ref> בו הפסידה לברצלונה.<ref></ref>

בנובמבר 2012 הוא חתם על חוזה מקצועני ראשון בבנפיקה, עד ל-2015,<ref></ref> ובאוגוסט 2014 הוא החל לשחק במדי בנפיקה ב', ששיחקה בליגת המשנה בפורטוגל.<ref></ref> הוא שיחק במדיה שתי עונות מלאות, בהן כבש 3 שערים ובישל 6 ב-60 משחקים.<ref></ref><ref name=Signing></ref>

ביולי 2016 החתימה אותו מוריירנסה מליגת העל הפורטוגלית לשלוש עונות. רבושו שיחק בקבוצה 34 משחקים, בישל 6 שערים וזכה עם הקבוצה בגביע הליגה הפורטוגלית.<ref></ref>

היכולת הגבוהה שלו הביאה התעניינות מצד גנגאן מהליג הבכירה הצרפתית, שרכשה אותו ביוני 2017 תמורת 550 אלף אירו.<ref></ref><ref></ref> בעונה הראשונה נע רבושו בין הספסל להרכב, אך בעונתו השנייה בקבוצה הוא קיבל את חולצת ההרכב. באותה עונה הוא ירד עם הקבוצה לליגת המשנה בצרפת, ובמקביל הגיע לגמר הגביע הצרפתי, בו הפסידה הקבוצה לשטרסבורג.

לאחר משחק אחד בליגה הצרפתית השנייה, הושאל רבושו לבשיקטש לעונת 2019/2020, במדיה שיחק 17 משחקים בלבד, כולל שישה בליגה האירופית.<ref></ref>

את תחילת עונת 2020/2021 הוא בילה יחד עם גנגאן בליגה הצרפתית השנייה, ובינואר 2021 הושאל לפאסוס די פריירה מליגת העל הפורטוגלית, במדיה שיחק 20 משחקים.<ref></ref> במהלך כל העונה שיחק רבושו 36 משחקים בליגה הצרפתית השנייה ובליגת העל הפורטוגלית, כמעט כולם בהרכב. במהלך העונה הוא בישל ארבעה שערים, שניים בכל ליגה.

ב-23 באוגוסט 2021 חתם על חוזה לשנתיים בלך פוזנן הפולנית. ב-17 בספטמבר 2021 ערך את הופעת הבכורה שלו בקבוצה בליגה, ואף כבש ובישל בניצחון הביתי 5–0 על ויסלה קרקוב.

===קריירת נבחרות===
רבושו שיחק בכל נבחרות הנוער של פורטוגל, ושותף ב-69 משחקים בשכבות הגיל השונות.<ref></ref><ref></ref><ref></ref> עם זאת, הוא לא שותף במשחקי הנבחרת הבוגרת.

בשנת 2014 הוא היה חבר נבחרת שזכתה במדליית כסף האליפות אירופה לנוער עד גיל 19.

==תארים==
;מוריירנסה
*גביע הליגה הפורטוגלית (1): 2016/2017<ref name=LC></ref>

==קישורים חיצוניים==

==הערות שוליים==

קטגוריה:מגני כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני מוריירנסה
קטגוריה:כדורגלני גנגאן
קטגוריה:כדורגלני בשיקטש
קטגוריה:כדורגלני פאסוס די פריירה
קטגוריה:כדורגלני לך פוזנן
קטגוריה:כדורגלנים פורטוגזים
קטגוריה:פורטוגזים שנולדו ב-1995
שפתן מצוי

שִׂפְתָן מָצוּי (שם מדעי: Serapias orientalis <small>(Greuter) H.Baumann & Künkele</small>) הוא גאופיט בעל ציצת שורשים מעובים, בן חלוף, ים תיכוני ויחיד בסוגו בישראל ממשפחת הסחלביים<ref></ref>.

==מאפיינים==
העלים מסורגים, פשוטים, צרים ותמימים. לוואים נעדרים.

אין לשפתן שושנת עלים בבסיסו. הגבעול זקוף, לא מסועף, לאורכו יוצאים 6 עד 8 עלים מוארכים ומרזביים, ובראשו תפרחת אשכול רפה עם 5 עד 15 פרחים. עמוד התפרחת בגובה 25 עד 45 ס"מ וצבעו כצבע הפרחים. 

הפרח מוארך ובצבע חום הנוטה לארגמן ומעורק לאורכו. עלי העטיף החיצוניים מוארכים מאוד ומחודדים, מכונסים (צמודים זה לזה) ומהווים כעין קסדה מחודדת מעל מרכז הפרח. עלי העטיף הפנימיים מחודדים בקצותיהם. השפית חסרת דורבן ומחולקת, אורכה 2.5 עד 4 ס"מ והיא מחולקת על ידי שנץ לחלק אחורי מעוגל ולחלק קדמי מחודד צר וארוך וצבעו חום. האונה האמצעית של השפית משולשלת כלפי מטה (מופנית פתאומית כלפי מטה) ואונותיה הצדדיות זקופות. השפית נראית כשולחת לשון ארוכה ומחודדת כלפי מטה, ובמרכזה צומחות שערות ארוכות. 

איבר האגירה (ציצת שורשים מעובים) של שפתן מצוי הוא חד-שנתי, כמו בסחלביים רבים בישראל. כל שנה ניזון השפתן מאיבר האגירה של השנה שעברה ומרוקן אותו, ויוצר איבר אגירה חדש שיזין אותו בראשית השנה הבאה. אך בשפתן נוצרים לעיתים איברי אגירה אחדים לכל צמח בשנה אחת, וכך הוא מתרבה ברבייה וגטטיבית וצומח בצברים זהים מבחינה גנטית (קלונים).

השפתן מחקה חורים באדמה, הדבורים נכנסים לתוכו כדי לישון בו ולמצוא מקלט מהקור, מכוון שהטמפרטורה בפרח שלו גבוה מן הסביבה. כשהדבורים עוברים מפרח לפרח הם מאביקים את הצמח.

הפריחה מסוף פברואר עד תחילת מאי, בעיקר באביב.

== תפוצה ובית גידול ==
התפוצה בעולם של שפתן מצוי משתרעת באיים במזרח הים האגאי, בקפריסין בכריתים ובסיציליה, ובצפון הים התיכון: יוון, איטליה, יוגוסלביה וטורקיה עד, צפון הקווקז וטרנס-קווקז, לבנון וסוריה, וישראל.

בישראל השפתן מצוי מהחרמון עד קצה הנגב הצפוני ומגובה של כ-1000 מטרים מעל פני הים עד כ-100 מטרים מתחת לפני הים. 

בית הגדול בתות ולרוב בתי-גידול לחים במקצת.

==קישורים חיצוניים==

* [https://www.wildflowers.co.il/hebrew/plant.asp?ID=42 שפתן מצוי], באתר צמח השדה
* [https://flora.org.il/plants/SERLEV/ שפתן מצוי], באתר צמחיית ישראל ברשת

==הערות שוליים==

קטגוריה:סחלביים
קטגוריה:ארץ ישראל: סחלביים
סלובודן אורושביץ'

סלובודן אוּרוֹשֶׁבִיץ (בסרבית: Слободан Урошевић; נולד ב-15 באפריל 1994) הוא כדורגלן סרבי, המשחק בעמדת המגן השמאלי בפרטיזן בלגרד ובנבחרת סרביה.

==קריירה==
אורושביץ' נולד בבלגרד שבסרביה והחל לשחק כדורגל בקבוצת הנוער של ראד בלגרד. לאחר שהושאל לחצי עונה לבאסק בלגרד מהליגות הנמוכות בסרביה, הוא חזר לראד לעונה וחצי, ושולב לעיתים בקבוצה הבוגרת.

בעונת 2014/2015 הוא עבר לקבוצת נפרדק קרושבץ, גם היא מליגת העל הסרבית, והפך לראשונה לשחקן הרכב. הקבוצה ירדה ליגה בתום העונה, ואורושביץ' הושאל לקבוצת לֵוֶון מליגת העל הבלגית, במדיה עלה כמחליף רק פעמיים לאורך כל העונה, לדקה בלבד בכל משחק.<ref></ref>

בעונת 2016/2017 חזר אורושביץ' לנפרדק קרושבץ, ששבה לליגת העל הסרבית, ושיחק בהרכב שלה כמעט ברציפות בעונה וחצי העוקבות.

בינואר 2018 הוא נרכש על ידי פרטיזן בלגרד ב-80 אלף אירו בלבד, והשתלב בהרכב הקבוצה.<ref></ref>

בעונת 2020/2021 שיחק אורושביץ' 32 משחקים במדי פרטיזן, כמעט כולם בהרכב, כולל שלושה משחקים במוקדמות הליגה האירופית. במהלך העונה הוא כבש שני שערים ובישל שניים נוספים.

אורושביץ' אמנם משחק כמגן שמאלי, אך שיחק מדי פעם כקיצוני שמאלי, ואף כבש חמישה שערים ב-17 משחקים בעמדה זו. לעיתים רחוקות הוא שיחק כבלם, מגן ימני וקשר.

===קריירת נבחרות===
השחקן שיחק בנבחרות הנוער של סרביה, ואף זכה עם הנבחרת באליפות אירופה בכדורגל עד גיל 19 לשנת 2013.<ref></ref> הוא גם ערך שלוש הופעות בנבחרת הבוגרת, כולן במשחקי ידידות.<ref></ref>

== תארים ==
;פרטיזן בלגרד
* הגביע הסרבי: 2017/2018

;נבחרת סרביה הצעירה בכדורגל
* אליפות אירופה בכדורגל עד גיל 19: 2013

==קישורים חיצוניים==

==הערות שוליים==

קטגוריה:מגני כדורגל סרבים
קטגוריה:כדורגלנים סרבים
קטגוריה:כדורגלני ראד בלגרד
קטגוריה:כדורגלני נפרדק קרושבאץ
קטגוריה:כדורגלני לוון
קטגוריה:כדורגלני פרטיזן בלגרד
קטגוריה:בלגרד: כדורגלנים
קטגוריה:כדורגלני נבחרת סרביה
קטגוריה:סרבים שנולדו ב-1994
העבודות של יוז'ה פלצ'ניק בליובליאנה - עיצוב עירוני ממוקד אדם

העבודות של יוז'ה פלצ'ניק בליובליאנה - עיצוב עירוני ממוקד אדם (סלובנית Dela Jožeta Plečnika v Ljubljani – urbano oblikovanje po meri človeka; אנגלית The works of Jože Plečnik in Ljubljana – Human Centred Urban Design) הוא אתר מורשת עולמית, המאגד במסגרתו חלק מעבודותיו הידועות ביותר של האדריכל הסלובני יוז'ה פלצ'ניק בליובליאנה. פלצ'ניק נחשב לאדריכל אשר השפיע יותר מכל על תהליך הפיכתה של ליובליאנה בין שתי מלחמות העולם מעיר פרובינציאלית לבירת האומה הסלובנית. ההכרזה משנת 2021 כוללת את האתרים הבאים:
{| class="wikitable"
|+
|-
! זיהוי !! אתר !! קואורדינטות !! תמונה
|-
| 1643-001 || גשר טרנובו || |-
| 1643-002 || הטיילת הירוקה לאורך רחוב וגובה || |-
| 1643-003 || הטיילת לאורך הגדות והגשרים של נחל ליובליאניצה (כולל הגשר המשולש) || || 
|-
| 1643-004 || החומות הרומיות ברחוב מירייה || |-
| 1643-005 || כנסיית מיכאל הקדוש || ||
|-
| 1643-006 || כנסיית פרנציסקוס הקדוש || || 
|-
| 1643-007 || גן כל הקדושים בבית הקברות ז'אלה || || 
|}

קטגוריה:ליובליאנה: מבנים
לאמצ'ה גירמה

לאמצ'ה גירמה (באנגלית: Lamecha Girma; נולד ב-26 בנובמבר 2000) הוא אתלט אתיופי. סגן אלוף אולימפי (טוקיו 2020), פעמיים ברציפות סגן אלוף העולם (דוחה 2019 ויוג'ין 2022) ושיאן העולם בריצת 3000 מטר מכשולים, סגן אלוף עולם באולם (בלגרד 2022), שיאן העולם בריצת 3000 מטר מכשולים ושיאן העולם באולם בריצת 3000 מטר.

== ביוגרפיה ==
=== 2019 ===
====סגן אלוף עולם====
באליפות העולם שנערכה בדוחה, קטר באוקטובר 2019 הוא זכה במדליית כסף בריצת 3000 מטר מכשולים בשיא לאומי חדש של 8:01.36 דקות, מאית שנייה בלבד אחרי קונססלוס קיפרוטו מקניה (8:01.35 דקות) ולפני סופיאן אל-בקאלי ממרוקו (8:03.76 דקות).

===2021===
====סגן אלוף אולימפי====
באולימפיאדת טוקיו (2020) זכה במדליית כסף בריצת 3000 מטר מכשולים בתוצאה של 8:10.38 דקות, אחרי סופיאן אל-בקאלי (8:08.90 דקות) ולפני בנג'מין קיגן מקניה (8:11.45 דקות).

===2022===
====סגן אלוף עולם באולם====
באליפות העולם באולם שנערכה בבלגרד, סרביה במרץ 2022 הוא זכה במדליית כסף בריצת 3000 מטר בתוצאה של 7:41.63 דקות, אחרי בן ארצו סלמון ברגה (7:41.38 דקות) ולפני מארק סקוט מהממלכה המאוחדת (7:42.02 דקות).

באליפות העולם שנערכה ביוג'ין, אורגון, ארצות הברית ביולי אותה שנה הוא זכה במדליית כסף בריצת 3000 מטר מכשולים בתוצאה של 8:26.01 דקות, אחרי סופיאן אל-בקאלי (8:25.13 דקות) ולפני אלוף העולם היוצא קונססלוס קיפרוטו (8:27.92 דקות).

===2023===
====שיאן עולם באולם====
בתחרות שנערכה באולם בלייווה, צרפת ב-15 בפברואר 2023 קבע בריצת 3000 מטר שיא עולם חדש של 7:23.81 דקות, שיפור לשיא הוותיק בן 25 השנים של דניאל קומן מקניה (7:24.90 דקות). הוא ניצח את מוחמד כתיר מספרד שאף הוא שיפר את שיא העולם וקבע שיא אירופה חדש של 7:24.68 דקות.

== שיאים אישיים ==
===אצטדיון===
* ריצת 1500 מטר: 3:33.77 דקות (2020)
* ריצת 2000 מטר: 4:57.87 דקות (2020)
* ריצת 3000 מטר מכשולים: 7:52.11 דקות (2023), שיא עולם
===אולם===
* ריצת 1500 מטר: 3:35.60 דקות (2021)
* ריצת 3000 מטר: 7:23.81 דקות (2023), שיא עולם

==קישורים חיצוניים==

קטגוריה:אתלטים אתיופים
קטגוריה:רצים באולימפיאדת טוקיו (2020)
קטגוריה:אתיופים שנולדו ב-2000
סופיאן אל-בקאלי

סופיאן אל-בקאלי (בערבית: سفيان البقالي; נולד ב-7 בינואר 1996) הוא אתלט מרוקאי, האלוף האולימפי (טוקיו 2020), סגן אלוף העולם (לונדון 2017), זוכה מדליית ארד באליפות העולם (דוחה 2019) ו-5 פעמים ברציפות במקום ראשון בעולם (2018–2022) בריצת 3000 מטר מכשולים<ref></ref>.

== ביוגרפיה ==
===2016===
באולימפיאדת ריו דה ז'ניירו (2016) סיים במקום רביעי בריצת 3000 מטר מכשולים בשיא אישי חדש של 8:14.35 דקות.

===2017===
====סגן אלוף עולם====
באליפות העולם שנערכה בלונדון שבאנגליה ב-8 באוגוסט 2017 זכה במדליית כסף בריצת 3000 מטר מכושלים בתוצאה של 8:14.49 דקות, אחרי קונססלוס קיפרוטו מקניה (8:14.12 דקות) ולפני אוון ג'אגר מארצות הברית (8:15.53 דקות).

===2018===
בתחרות שנערכה במונקו בשנת 2018 קבע בריצת 3000 מטר מכשולים שיא אישי חדש של 7:58.15 דקות, התוצאה העשירית בטיבה בכל הזמנים באותה העת.

===2019===
באליפות העולם שנערכה בדוחה שבקטר ב-4 באוקטובר 2019 הוא זכה במדליית ארד בריצת 3000 מטר מכשולים בתוצאה של 8:03.76 דקות, אחרי קונססלוס קיפרוטו (8:01.35 דקות) ולאמצ'ה גירמה מאתיופיה (8:01.36 דקות).

===2021===
====אלוף אולימפי====
באולימפיאדת טוקיו (2021) זכה במדליית זהב בריצת 3000 מטר מכשולים בתוצאה של 8:08.90 דקות, לפני לאמצ'ה גירמה (8:10.38 דקות) ובנג'מין קיגן מקניה (8:11.45 דקות).

=== 2022 ===
==== אלוף עולם ====
ביוג'ין 2022 זכה במדליית זהב בריצת 3000 מטר מכשולים בתוצאה של 8:25.13, לפני למצ'ה גירמה מאתיופיה (8:26.01 דקות) והקנייתי קונסלוס קיפרוטו (8:27.92 דקות).

== שיאים אישיים ==
===אצטדיון===
* ריצת 1500 מטר: 3:31.95 דקות (2021)
* ריצת 3000 מטר: 7:49.68 דקות (2016)
* ריצת 3000 מטר מכשולים: 7:58.15 דקות (2018)
* ריצת 5000 מטר: 13:47.76 דקות (2014)
*ריצת חצי מרתון: 1:05:42 שעות (2016)

==קישורים חיצוניים==

== הערות שוליים ==

קטגוריה:אתלטים מרוקאים
קטגוריה:אלופים אולימפיים: ריצת 3,000 מטרים מכשולים (גברים)
קטגוריה:אתלטים באולימפיאדת ריו דה ז'ניירו (2016)
קטגוריה:רצים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:מרוקאים שנולדו ב-1996
יחסי מרוקו – קוריאה הצפונית

יחסי מרוקו–קוריאה הצפונית הם יחסי החוץ בין מרוקו וקוריאה הצפונית.

== סקירה כללית ==
בשנות ה-70 סיפקה קוריאה הצפונית תמיכה כספית ואספקת כלי נשק לחזית פוליסריו, שלחמה נגד מרוקו בסהרה המערבית, מה שגרם למתיחות בין המדינות. שתי המדינות כוננו יחסים דיפלומטיים בשנת 1989.

== קישורים חיצוניים ==

== הערות שוליים ==
בריטני אנדרסון

בריטני אנדרסון (באנגלית: Britany Anderson; נולדה ב-3 בינואר 2001) היא אתלטית ג'מייקנית, סגנית אלופת העולם (יוג'ין 2022) בריצת 100 מטר משוכות.

==ביוגרפיה==
באליפות העולם עד גיל 18 שהתקיימה בקניה ב-2017 זכתה במדליית זהב בריצת 100 מטר משוכות. באליפות העולם עד גיל 20 שהתקיימה בפינלנד ב-2018 זכתה במדליית כסף בתוצאה של 13.01 שניות, לאחר המנצחת טיה ג'ונס שסיימה בזמן זהה.

ב-2019 החלה להתאמן במחנה בארצות הברית לצד עומאר מקלאוד וניה אלי. ביולי אותה שנה שברה פעמיים את שיא עולם לנועד עד גיל 20 של אליוסקה לופס שנקבע בשנת 1987, תחילה קבעה במוקדמות תחרות במונטה קרלו תוצאה של 12.79 שניות ובגמר קבעה תוצאה של 12.71 שניות. באולימפיאדת טוקיו שיפרה במוקדמות את שיאה האישי ל-12.40 שניות. היא עלתה לגמר בו סיימה שמינית.

באליפות העולם באתלטיקה 2022 קבעה בחצי הגמר שיא לאומי חדש של 12.31 שניות. בגמר זכתה במדליית כסף בתוצאה של 12.23 שניות (עם רוח גבית של 2.5+), לאחר טובי אמוסן (12.06 שניות).

==שיאים אישיים==
*ריצת 100 מטר משוכות: 12.31 שניות, 2022, שיא ג'מייקה.

==קישורים חיצוניים==

קטגוריה:אצניות ג'מייקניות
קטגוריה:אצנים ג'מייקנים
קטגוריה:רצות משוכות
קטגוריה:רצי משוכות
קטגוריה:אתלטיות ג'מייקניות באולימפיאדת טוקיו (2020)
קטגוריה:ג'מייקניות שנולדו ב-2001
קטגוריה:ג'מייקנים שנולדו ב-2001
קטגוריה:רצות באולימפיאדת טוקיו (2020)
BAE סוללות

BAE סוללות GmbH היא יצרנית סוללות, שבסיסה בברלין שבגרמניה. היא הוקמה בשנת 1899.

היא מייצרת סוללות לציוד טלקומוניקציה, סוללות למתקני אנרגיה סולארית, סוללות למערכות היברידיות, סוללות למערכות ביתיות, סוללות למלגזות וסוללות למשאיות תעשייתיות<ref></ref>.

== קישורים חיצוניים ==

* 

== הערות שוליים ==

קטגוריה:חברות גרמניות
קטגוריה:יצרני סוללות
גודאף צגאי

גודאף צגאי (נולדה ב-23 בינואר 1997) היא אתלטית אתיופית, זוכת מדליית ארד אולימפית (טוקיו 2020), אלופת העולם (יוג'ין 2022) ושיאנית העולם באולם בריצת 5000 מטר. אלופת העולם (בודפשט 2023) בריצת 10000 מטר. סגנית אלופת עולם (יוג'ין 2022), זוכת מדליית ארד באליפות עולם (דוחה 2019), אלופת העולם באולם (בלגרד 2022) ושיאנית העולם באולם (2022) בריצת 1500 מטר.

==ביוגרפיה==

===2014===
באליפות העולם באולם שנערכה בסופוט, פולין במרץ 2014 היא סיימה במקום עשירי בריצת 1500 מטר בתוצאה של 4:11.83 דקות.

===2016===
באליפות העולם באולם שנערכה בפורטלנד, אורגון, ארצות הברית במרץ 2016 היא זכתה במדליית ארד בריצת 1500 מטר בתוצאה של 4:05.71 דקות, אחרי סיפאן חסן מהולנד (4:04.96 דקות) ובת ארצה דואיט סייאום (4:05.30 דקות).

באולימפיאדת ריו דה ז'ניירו (2016) היא סיימה במקום 19 בריצת 800 מטר.

===2019===
באליפות העולם שנערכה בדוחה שבקטר בשנת 2019 זכתה במדליית ארד בריצת 1500 מטר בתוצאה של 3:54.58 דקות, אחרי סיפאן חסן שקבעה שיא אליפות חדש של 3:51.95 דקות ופיית' קיפייגון מקניה (3:54.22 דקות).

===2021===
====שיאנית עולם באולם====
בתחרות שנערכה באולם בצרפת בפברואר 2021 קבעה צגאי בריצת 1500 מטר שיא עולם חדש של 3:53.09 דקות.
====מדליית ארד אולימפית====
באולימפיאדת טוקיו (2020) זכתה במדליית ארד בריצת 5000 מטר בתוצאה של 14:38.87 דקות, אחרי סיפאן חסן (14:36.79 דקות) והלן אובירי מקניה (14:38.36 דקות).

===2022===
====אלופת עולם באולם====
באליפות העולם באולם שנערכה בבלגרד, סרביה במרץ 2022 היא זכתה במדליית זהב בריצת 1500 מטר בשיא אליפות חדש של 3:57.19 דקות, לפני בנות ארצה אקסומוויט אמבאיה (4:02.29 דקות) והירוט משישה (4:03.39 דקות).

==== אלופת עולם ====
באליפות העולם שנערכה ביוג'ין, אורגון, ארצות הברית ביולי 2022 זכתה בשתי מדליות, זהב וכסף. מדליית זהבב בריצת 5000 מטר בתוצאה של 14:46.29 דקות, לפני ביאטריס צ'בט מקניה (14:46.75 דקות) ודואיט סייאום (14:47.36 דקות) ומדליית כסף בריצת 1500 מטר בתוצאה של 3:54.52 דקות, אחרי פיית' קיפייגון (3:52.96 דקות) ולפני לורה מויר מבריטניה (3:55.28 דקות).

===2023===
====אלופת עולם====
באליפות העולם שנערכה בבודפשט, הונגריה באוגוסט 2023 זכתה במדליית זהב בריצת 10000 בתוצאה של 31:27.18 דקות, לפני לטסנבט גידיי (31:28.16 דקות) ואג'גייהו טייה (31:28.31 דקות), שלושתן מאתיופיה.

====שיאנית עולם====
בגמר ליגת היהלום שנערך ביוג'ין, ב-17 בספטמבר, קבעה בריצת 5000 מטר שיא עולם חדש של 14:00.21 דקות, שיפור של כ-5 שניות לשיא שקבעה פיית' קיפייגון חודשיים קודם לכן.

==שיאים אישיים==
===אצטדיון===
* ריצת 800 מטר: 1:59.52 דקות (2019)
* ריצת 1500 מטר: 3:54:01 דקות (2021)
* ריצת 5000 מטר: 14:00.21 דקות (2023), שיא עולם 
* ריצת 10000 מטר: 29:05.92 דקות (2024)

=== אולם ===
* ריצת 1500 מטר: 3:53:09 דקות (2021), שיא עולם
* ריצת מייל: 4:24.98 דקות (2016)

== קישורים חיצוניים ==

== הערות שוליים ==

קטגוריה:אתלטיות אתיופיות
קטגוריה:אתלטים אתיופים
קטגוריה:רצות למרחקים בינוניים
קטגוריה:רצים למרחקים בינוניים
קטגוריה:רצות למרחקים ארוכים
קטגוריה:רצים למרחקים ארוכים
קטגוריה:אלופות עולם באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטים באולימפיאדת ריו דה ז'ניירו (2016)
קטגוריה:רצות 800 מטר
קטגוריה:רצי 800 מטר
קטגוריה:רצות 1500 מטר
קטגוריה:רצי 1500 מטר
קטגוריה:רצות 3000 מטר
קטגוריה:רצי 3000 מטר
קטגוריה:רצות 5000 מטר
קטגוריה:ילידות 1997
קטגוריה:רצות באולימפיאדת טוקיו (2020)
אג'גייהו טייה

אג'גייהו טייה (נולדה ב-10 בפברואר 2000) היא אתלטית אתיופית, המתחרה בריצת 5000 מטר.

==ביוגרפיה==
בחודש יולי 2018 זכתה טייה במדליית כסף באליפות העולם באתלטיקה לנוער 2018 שנערכה בטמפרה שבפינלנד.

בחודש יולי 2021 קבעה טייה שיא אישי חדש בריצת 5000 מטר, כשרצה את המרחק ב-14:14.09 דקות והשיגה את הקריטריון האולימפי לאולימפיאדת טוקיו (2020).

==שיאים אישיים==
===אצטדיון===
* 5000 מטר: 14:14.32 דקות (2021)

== קישורים חיצוניים ==

== הערות שוליים ==

קטגוריה:אתלטיות אתיופיות
קטגוריה:אתלטים אתיופים
קטגוריה:רצות למרחקים בינוניים
קטגוריה:רצים למרחקים בינוניים
קטגוריה:רצות 5000 מטר
קטגוריה:ילידות 2000
קטגוריה:אתיופים שנולדו ב-2000
קטגוריה:רצות באולימפיאדת טוקיו (2020)
קרחון בווין

קרחון בווין או קרחון בואואין (באנגלית: Bowin Glacier) הוא קרחון יובלי, בהרי המלכה מוד, באזור חוף דופק שבאנטארקטיקה.

אורכו של הקרחון 9 קילומטרים.

הקרחון זורם לכיוון צפון-מזרח בין רכס סליבן לבין רכס פלגהאם.

הקרחון נשפך אל קרחון רמזי.

== היסטוריה ==
=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של סי. אף. בווין (C.F. Bowin), קַנטינאי בצי ארצות הברית, שהשתתף במבצע דיפ פריז לחקר אנטארקטיקה בשנת 1965 ובשנת 1966.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1762 קרחון בווין] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19228 קרחון בווין] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=1686&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון בווין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בווין
הגשר המשולש

הגשר המשולש
כתובת ההקדשה על הגשר האמצעי
הגשר המשולש (סלובנית Tromostovje ובעבר גם Tromostje) הוא מכלול של שלושה גשרים בליובליאנה, החוצים את נחל ליובליאניצה. הגשר הוא העתיק ביותר בלובליאנה ונחשב לאחד מסימני ההיכר של העיר. הגשרים ממוקמים במקום בו הנחל פונה מזרחה, סמוך מתחת לגבעת המצודה, והם מקשרים בין המרכז ההיסטורי של ליובליאנה מדרום וכיכר פרשרן והעיר החדשה מצפון. הגשר המרכזי עשוי משתי קשתות ורוחבו הכולל הוא 9.90 מטרים. שני גשרי הצד נבנו בזווית בשל עיקול הנהר. כל אחד מהם כולל קשת אחת באורך של 23.15 מטרים בגשר האחד ו-23.80 מטרים בגשר השני, ורוחב כל אחד מהם הוא 3.90 מטרים. הגשרים בנויים מאבן ומבטון, ומאז 2010 הם מרוצפים בלוחות גרניט.

==היסטוריה==
קיומו של גשר עץ באתר נזכר כבר ב-1280. תחילה כונה הגשר בשם "הגשר הישן" (Stari Most) כדי להבחינו מגשר מאוחר יותר שנבנה בעיר. לאחר מכן כונה בשמות הגשר התחתון (Spodnji Most) או גשר שפיטל (Špitalski most) בשל בית תמחוי סמוך שנוסד במאה ה-14. גשר זה עלה באש ותחתיו נבנה גשר חדש בשנת 1657. ב-25 בספטמבר 1842 נחנך באתר גשר חדש שנבנה בידי האדריכל ג'ובני פיקו וזכה בשם גשר פרנץ (Frančev most) לכבודו של פרנץ קרל, ארכידוכס אוסטריה. גשר זה הוא בעיקרו הגשר המרכזי הניצב באתר גם כיום. על הגשר נרשמה כתובת הקדשה: 
דהיינו "לארכידוכס פרנץ קרל 1842 מהעיר". בשנת 1929 תכנן האדריכל יוז'ה פלצ'ניק שני גשרים נוספים משני צדדיו של הגשר הקיים. גשרים אלה נועדו להולכי רגל בעוד שהגשר המרכזי נועד לכלי רכב ולקרונית שפעלה בעיר באותה עת. עבודות ההקמה החלו ב-1931 והסתיימו באפריל 1932 עת נחנכו שני הגשרים החדשים. הגשר חודש בשנת 1992, ומאז שנת 2007 כל שלושת הגשרים מיועדים להולכי רגל בלבד.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ליובליאנה: מבנים
קטגוריה:גשרים
יחסי איסלנד–ברזיל

שגריר איסלנד האמון על ברזיל [[גייר הארדה (מימין) נפגש עם נשיא ברזיל מישל טמר, 2017]]
יחסי איסלנד–ברזיל הם יחסי החוץ בין הרפובליקה של איסלנד לבין הרפובליקה הפדרלית של ברזיל.

== היסטוריה ==
ברזיל ואיסלנד כוננו יחסים קונסולריים בשנת 1923 ויחסים דיפלומטיים בשנת 1952. הסכם הסחר החופשי בין MERCOSUR ו-EFTA (איגוד הסחר החופשי האירופי, המורכב מליכטנשטיין, שווייץ, איסלנד ונורווגיה) אמור לאפשר גישה מוגברת של מוצרים ושירותים ברזילאים לשווקים של המדינות החברות באיגוד. שיתוף הפעולה הדו-צדדי במשאבי הדיג וגידול הדגים נהנה ממזכר ההבנות שנחתם בשנת 2011 בין משרד הדייג וחקלאות המים של ברזיל לבין משרד הדייג והחקלאות של איסלנד.

== יחסים כלכליים ==
במהלך השנים האחרונות, הייצוא הברזילאי לאיסלנד כלל כמעט כולו אלומינה מסולתת, מוצר חשוב לפעילות העיקרית של התעשייה הכבדה המקומית. בשנת 2019, מכירות חומר זה הסתכמו ביותר מ-114 מיליון דולר מכלל היצוא שהיה בשווי 118 מיליון דולר. פריטים אחרים כללו קפה, דגני בוקר ומכונות מכניות. היבוא העיקרי של ברזיל מאיסלנד היה דגים ופירות ים ואחריהם אלומיניום ומכשירי דיוק, בסך כולל של 12.3 מיליון דולר.

== הגירה ==
הקהילה הברזילאית באיסלנד מוערכת ב-109 איש. מועצת האזרחים הברזילאים באיסלנד, שהוקמה בשנת 2007, היא הקשר העיקרי בין הקהילה הברזילאית באיסלנד לבין ממשלת ברזיל.

== נציגויות דיפלומטיות ==
* איסלנד מיוצגת בברזיל באמצעות שגרירותה בוושינגטון די.סי., ארצות הברית, ובנוסף מחזיקה קונסוליות כבוד בריו דה ז'ניירו וסאו פאולו.
* ברזיל מיוצגת באיסלנד באמצעות שגרירותה באוסלו, נורווגיה, ובנוסף מחזיקה קונסוליית כבוד ברייקיאוויק.

== קישורים חיצוניים ==

== הערות שוליים ==
יחסי איסלנד–ארגנטינה

שגריר איסלנד [[גייר הארדה (מימין) מגיש את כתב ההאמנה שלו לנשיא ארגנטינה מאוריסיו מאקרי, 2016]]
יחסי איסלנד–ארגנטינה הם יחסי החוץ בין הרפובליקה של איסלנד לבין הרפובליקה הארגנטינאית.

== היסטוריה ==
ארגנטינה ואיסלנד כוננו יחסים דיפלומטיים ב-25 באפריל 1952. בשלב הבתים במונדיאל 2018 שיחקה נבחרת איסלנד נגד נבחרת ארגנטינה והמשחק הסתיים בשוויון.

== נציגויות דיפלומטיות ==
* איסלנד מיוצגת בארגנטינה באמצעות שגריר שאינו תושב ברייקיאוויק, ובנוסף מחזיקה קונסוליות כבוד בבואנוס איירס.
* ארגנטינה מיוצגת באיסלנד באמצעות שגרירותה באוסלו, נורווגיה.

==קישורים חיצוניים==

== הערות שוליים ==
לוי אנקני

לוי אנקני (באנגלית: Levi Ankeny; 1 באוגוסט 1844 – 29 במרץ 1921) היה סנאטור אמריקאי מטעם המפלגה הרפובליקנית, נציג מדינת וושינגטון.

== ביוגרפיה ==
אנקני נולד ב-1 באוגוסט 1844 במחוז ביוקנן, מיזורי. כשהיה בן שש, עבר עם משפחתו לפורטלנד, אורגון. הוא למד באקדמיה של קינגלי בפורטלנד.

לאחר שעבר להתגורר במדינת איידהו, החזיק במגוון משרות, שכללו עבודה כסוכן של חברת "ולס פארגו" ועבודה בתעשייה ומסחר. היו לו עסקים בלויסטון, אורופינו, ופירנצה, איידהו. בראשית שנות ה-70 של המאה ה-19, נבחר לראש העיר הראשון של לואיסטון, איידהו. לאחר סיום כהונתו כראש עיריית לואיסטון, עבר אנקני לוואלה, וושינגטון. שם, החל לעבוד בתעשיית הבנקאות והיה נשיא של שבעת הבנקים במדינת וושינגטון.

באותה תקופה הוא מונה לוועדת התערוכה הפאן-אמריקאית. תערוכה זו הייתה יריד עולמי שנערך בבאפלו, ניו יורק בתחילת המאה ה-20. בסופו של דבר מונה אנקני ליו"ר הוועדה.

בשנת 1867 נשא לאישה את מרי ג'יין (ג'ני) נסמית', בתו של הסנטור של אורגון ג'יימס וו. נסמית'. נולדו להם חמישה ילדים.

בשנת 1902 נבחר אנקני לסנאט של ארצות הברית. הוא כיהן בסנאט בין השנים 1903–1909. בשנת 1908 הוא לא הצליח להיבחר מחדש ובמקומו מונה וסלי ג'ונס. הוא קיבל תפקיד בוועדת הסנאט האמריקאית לחקר החופים והאיים. עם סיום כהונתו בסנאט חזר לתעשיית הבנקאות שבה עבד בוואלה עד סוף ימיו.

אנקני היה חבר במסדר הבונים החופשים. הוא היה אח בלשכת "Willamette מס' 2", פורטלנד, אורגון בשנת 1866. מאוחר יותר, בשנת 1878, הצטרף ללשכת "וואלה וואלה מס' 7" במחוז וושינגטון.

אנקני הלך לעולמו ב־29 במרץ 1921. הוא נקבר בבית קברות של הבונים החופשיים ב-Mountain View. באוקלנד, קליפורניה.

על שמו נקראת העיר אנקני שבמדינת וושינגטון.

== קישורים חיצוניים ==

* https://bioguide.congress.gov/search/bio/A000258
* [https://lmtribune.com/flashback/levi-ankeny-here/article_7029942e-54fd-5078-bddf-f41b5dab0988.html LEVI ANKENY HERE]
* [https://www.wikitree.com/wiki/Ankeny-46 Levi Schmidt Ankeny (1844 - 1921)]
* 
* 

== הערות שוליים ==

קטגוריה:אמריקאים חברי הבונים החופשיים
קטגוריה:ראשי עיריות באוהיו
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1844
קטגוריה:אמריקאים שנפטרו ב-1921
קטגוריה:חברי הסנאט של ארצות הברית ממדינת וושינגטון